***A 279. sorszámú Háztartási gépszerviz szaktechnikus megnevezésű szakképesítés-ráépülés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés-ráépülés azonosító száma: 55 523 06

1.2. Szakképesítés-ráépülés megnevezése: Háztartási gépszerviz szaktechnikus

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 600-800

2. EGYÉB ADATOK

2.1.A képzés megkezdésének feltételei:

2.1.1. Iskolai előképzettség: -

2.1.2. Bemeneti kompetenciák: -

2.2. Szakmai előképzettség: 54 522 01 Erősáramú elektrotechnikus vagy

54 523 01 Automatikai technikus vagy

54 523 02 Elektronikai technikus vagy

54 523 04 Mechatronikai technikus.

2.3. Előírt gyakorlat: -

2.4. Egészségügyi alkalmassági követelmények: szükséges

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

3. PÁLYATÜKÖR

3.1. A szakképesítés-ráépüléssel legjellemzőbben betölthető munkakör(ök), foglalkozás(ok):

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | FEOR megnevezése | A szakképesítés-**ráépüléssel betölthető munkakör(ök)** |
| 3.1.2. | 7341 | Villamos gépek és készülékek | Háztartásigép-szerelő |
| 3.1.3. |  | műszerésze, javítója | Villamosgép- és készülék szerelő |
| 3.1.4. | 3121 | Villamosipari technikus | Erősáramú elektronikai technikus |
| 3.1.5. |  | (energiaipari technikus) | Erősáramú villamosipari technikus |
| 3.1.6. | 3122 | Villamosipari technikus (elektronikai technikus) | Villamosgép és készülékgyártó technikus |

3.2. A szakképesítés-ráépülés munkaterületének rövid leírása:

Feladata:

Szakszerviz vezetője/műszaki vezetőjeként koordinálja, ellenőrzi a szakmai tevékenységeket vagy önállóan (vállalkozóként) végzi a tevékenységeket.

Elektronikai egységgel rendelkező háztartási gép szerelése, telepítése, beüzemelése, javítása, karbantartása (kivéve azon készülékek vagy készülék-részegységek, amelyek tekintetében jogszabály hatósági képzést ír elő - például gázüzemű készülékek, telepítést igénylő klímaberendezések).

Tanácsadás vagy közreműködés az energiatakarékos gépek, készülékek beszerzéséhez, beépítéséhez, elhelyezéséhez.

A szakképesítés-ráépüléssel rendelkező képes:

− megállapítani a készülék, berendezés hibáját szisztematikus műszeres hibaok-keresési folyamat során, műszaki dokumentáció (terv, kapcsolási rajz, gépkönyv) segítségével, a bejelentett és a tapasztalt hibajelenséget elemezve,

− javításhoz katalógusból, vagy egyéb módon (kereskedelem) anyagot, vagy alkatrészt rendelni,

− dokumentációk (tervek, műszaki előírások) alapján - a helyszínen - felmérést végezni,

− kapcsolatos méréseket végezni, javaslatokat tenni az energia megtakarítás lehetőségeire,

− intelligens épületek áramköri szereléseit elvégezni,

− készülék elhelyezésekre javaslatot tenni, vagy előzetesen véleményezni,

− próbaüzemet tartani, majd üzembe helyezni a szerelt/telepített készüléket, berendezést,

− átadni a működőképes és a biztonságtechnikai vizsgálatokon is megfelelt készüléket/berendezést,

− kiállítani a szükséges dokumentumokat, bizonylatokat (számlát), és tájékoztatást adni a gép/készülék használatáról,

− tevékenysége közben betartani a környezetvédelmi, tűzvédelmi, villamos- és az egyéb biztonságtechnikai előírásokat.

3.3. Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés** | | |
| 3.3.2. | **azonosító száma** | megnevezése | a kapcsolódás módja |
| 3.3.3. | 54 522 01 | Erősáramú elektrotechnikus | szakképesítés |
| 3.3.4. | 54 523 01 | Automatikai technikus | szakképesítés |
| 3.3.5. | 54 523 02 | Elektronikai technikus | szakképesítés |
| 3.3.6. | 54 523 04 | Mechatronikai technikus | szakképesítés |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | megnevezése |
| 4.3. | 12131-17 | Háztartási gépek angol szaknyelvi ismerete |
| 4.4. | 12132-17 | Személyes készségfejlesztés |
| 4.5. | 12133-17 | Vállalkozási és kereskedelmi ismeretek a háztartási gépek szervizelésében |
| 4.6. | 12134-17 | Háztartási gépek környezetvédelme és biztonságtechnikája |
| 4.7. | 12135-17 | Háztartási gépek üzembe helyezése, telepítése és szerelése |
| 4.8. | 12136-17 | Háztartási gépek információtechnológiája |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | megnevezése | a modulzáró vizsga vizsgatevékenysége |
| 5.2.3. | 12131-17 | Háztartási gépek angol szaknyelvi ismerete | írásbeli |
| 5.2.4. | 12132-17 | Személyes készségfejlesztés | írásbeli |
| 5.2.5. | 12133-17 | Vállalkozási és kereskedelmi ismeretek a háztartási gépek szervizelésében | írásbeli |
| 5.2.6. | 12134-17 | Háztartási gépek környezetvédelme és biztonságtechnikája | gyakorlati |
| 5.2.7. | 12135-17 | Háztartási gépek üzembe helyezése, telepítése, szerelése | gyakorlati |
| 5.2.8. | 12136-17 | Háztartási gépek információtechnológiája | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység:

A vizsgafeladat megnevezése:

Egy elektronikus vezérlő-szabályozó egységgel rendelkező háztartási készülék/berendezés diagnosztizálása, szükség esetén javítása.

A vizsgafeladat ismertetése:

Vegye át a készüléket, bizonylaton (munkalapon) rögzítse a műszaki technikai adatokat és az egyéb körülményeket, valamint a megadott és/vagy az észlelt hibajelenséget. Alkalmas szerszámok segítségével a szükséges mértékben szerelje szét a készüléket, műszaki dokumentációk (gépkönyv, kapcsolási rajz stb.) segítségével, műszeres mérésekkel határolja be a hibát.

Az eredményes (vizsgabizottság által jóváhagyott) hibafeltárás után a megfelelő javítási technológiát alkalmazva alkatrésszel, vagy alkatrész nélkül hárítsa el a hibát. Javítás után végezze el a készülék javítás utáni biztonságtechnikai felülvizsgálatát. Helyezze üzembe, mérje le az üzemi adatokat, adja át a készüléket, és végezze el a szükséges dokumentációs és adminisztratív feladatokat.

A vizsgafeladat időtartama: 180 perc

A vizsgafeladat értékelési súlyaránya: 70%

5.3.2. Központi írásbeli vizsgatevékenység:

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység:

A vizsgafeladat megnevezése:

Háztartási gépszervíz szaktechnikus szakmai ismeretek.

A vizsgafeladat ismertetése:

A szóbeli központilag összeállított vizsga kérdései a 4. Szakmai követelmények fejezetben megadott követelménymodulok témaköreit tartalmazzák.

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv honlapján érhetők el a Vizsgák menüpontban.

Feszültség alatt a vizsgázó nem dolgozhat! Üzemi próbát és a feszültség alatti méréseket is csak megfelelő felügyelet mellett, és csak közreműködőként végezheti el.

A vizsgafeladatra előkészített készülék előzetesen biztonságtechnikailag ellenőrzött, és csak az előzetesen közölt hibajelenséget okozó hibát (műhibát) tartalmazhatja. A hibát okozó jelenség, vagy a műhiba leírását zárt borítékban kell a vizsgaszervezőnek tárolni, a vizsgán a hibajelenség behatárolásakor lehet felbontani.

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát  meghatározó eszköz- és felszerelési jegyzék** |
| 6.2. | Kézi (mechanikai) szerszámok |
| 6.3. | Speciális fogók, eszközök (csapágylehúzó, seeger-gyűrű fogó) |
| 6.4. | Kulcskészletek (villás, dugó, csillag) |
| 6.5. | Fúró-, csavarhúzó gép |
| 6.6. | A lágyforrasztás eszközei, anyagai |
| 6.7. | Villamos biztonságtechnikai felülvizsgálat műszere |
| 6.8. | Villanyszerelési kéziszerszámok |
| 6.9. | Műszaki dokumentációk (kapcsolási rajzok, kiviteli tervek, gépkönyvek) |
| 6.10. | Mérő-, ellenőrző szerszámok |
| 6.11. | Minta-bizonylatok |
| 6.12. | Mérőműszerek (villamos, elektronikai, hálózati) |
| 6.13. | Segédanyagok a szereléshez, javításhoz |
| 6.14. | Elektronikus irányítástechnikával rendelkező háztartási gépek, készülékek |
| 6.15. | Kis háztartási készülékek (konyhai kisgépek, vasalók, szépségápolási termékek) |
| 6.16. | Porszívók |
| 6.17. | Hűtő- és fagyasztógépek |
| 6.18. | Mosó-, mosó-szárító és szárítógépek |
| 6.19. | Mosogatógépek |
| 6.20. | Konyhai nagygépek (főzőlap, sütő, elszívó, mikrohullámú sütő, automata kávéfőző) |
| 6.21. | Számítógép |
| 6.22. | Szoftver |
| 6.23. | Hálózat (Internet, Intranet) |
| 6.24. | Router |
| 6.25. | Szkenner |
| 6.26. | Nyomtató |
| 6.27. | Háztartási gépek javításához szükséges alkatrészek |
| 6.28. | Egyéni munkavédelmi eszközök |
|  | |